Margot Robbie

Si Margot Elise Robbie (  ; ipinanganak noong 2 Hulyo 1990) ay isang artista at prodyuser mula sa Australya. Kilala sa kanyang nagawa sa parehong pumatok sa takilya at independenteng mga pelikula, nakatanggap siya ng iba't ibang mga parangal, kabilang ang mga nominasyon para sa tatlong Academy Award, anim na BAFTA Award at apat na Golden Globe Award. Pinangalanan siya ng Time bilang isa sa 100 pinakamaimpluwensyang tao sa mundo noong 2017, at pinangalanan siya ng Forbes bilang ang aktres na may pinakamataas na suweldo sa mundo noong 2023.

Isinilang at lumaki sa Queensland, sinimulan ni Robbie ang kanyang karera noong 2008 sa seryeng pantelebisyon na Neighbors, kung saan naging regular siya hanggang 2011. Pagkatapos lumipat sa Estados Unidos, pinagbidahan niya ang seryeng pantelebisyon na Pan Am (2011–2012) at nagkaroon ng kanyang tagumpay noong 2013 sa pelikulang komedya ni Martin Scorsese na The Wolf of Wall Street. Nakamit niya ang mas malawak na pagkilala sa mga bidang pagganap bilang Jane Porter sa The Legend of Tarzan (2016) at Harley Quinn sa mga pelikulang DC Extended Universe, simula sa Suicide Squad (2016).

Nakatanggap si Robbie ng kritikal na pagbubunyi at nominasyon para sa Pinakamahusay na Aktres ng Academy Award para sa kanyang pagganap bilang figure skater (o nag-ii-skeyt) na si Tonya Harding sa pelikulang talambuhay na I, Tonya (2017). Nagpatuloy ang pagbubunyi na ito para sa kanyang mga pagganap bilang Reyna Elizabeth I sa Mary Queen of Scots (2018), Sharon Tate sa Once Upon a Time in Hollywood (2019), at isang empleyado ng Fox News sa Bombshell (2019). Ang huli sa mga ito ay nakakuha siya ng nominasyon para sa Pinakamahusay na Pansuportang Aktres ng Academy Awards. Mula noon, gumanap si Robbie bilang isang naghahangad na aktres sa pelikulang makasaysayan na Babylon (2022) at ang pantitulong manikang moda sa komedyang Barbie (2023), na lumabas bilang ang kanyang pelikulang may pinakamataas na kita at naging prodyuser din siya nito, na nakakuha siya ng nominasyon para sa Pinakamagandang Pelikula ng Academy Awards.

Si Robbie at ang kanyang asawa, ang tagagawa ng pelikula na si Tom Ackerley, ay nagtatag ng kompanyang produksyon na LuckyChap Entertainment noong 2014, kung saan gumawa sila ng ilang mga pelikula, kabilang ang I, Tonya, Promising Young Woman (2020), Barbie, at Saltburn (2023), pati na rin ang serye sa Hulu na Dollface (2019–2022) at ang miniserye ng Netflix na Maid (2021).

 Unang yugto ng buhay 
Si Margot Elise Robbie ay isinilang noong Hulyo 2, 1990 sa Dalby, Queensland, kina Doug Robbie, isang dating may-ari ng bukid at nagnenegosyo ng tubo, at Sarie Kessler, isang pisiyoterapeyuta. Siya ang pangalawang bunso sa apat na magkakapatid; ang mga nakatatandang kapatid na sina Anya at Lachlan at nakababatang kapatid na si Cameron. Additional on 19 Disyembre 2016. Naghiwalay ang kanyang mga magulang noong siya ay limang taong gulang. Si Robbie at ang kanyang mga kapatid ay pinalaking mag-isa ng kanilang ina at kakaunti lamang ang komunikasyon sa kanilang ama. Pagkatapos ng hiwalayan ng magulang, lumaki si Robbie sa bukid  na pagmamay-ari ng kanyang lolo at lola sa Lambak ng Currumbin sa liblib ng Baybayaing Ginuntuan (o Gold Coast). 

 Karera 
Unang gumanap sa pag-arte si Robbie noong nasa mataas na paaralan siya. Bumida siya sa dalawang mababang-badyet na independenteng suspenso (o thriller) na pelikula, ang Vigilante at ICU, na parehong ipinalabas pagkalipas ng ilang taon. Inilarawan niya ang karanasan sa set ng pelikula bilang "isang pangarap na natupad". Ginawa niya ang kanyang unang paglabas sa telebisyon sa isang bisitang pagganap noong 2008 bilang Caitlin Brentford sa seryeng drama na City Homicide at sinundan ito ng arkong dalawang-episodyo sa pambatang serye sa telebisyon na The Elephant Princess, kung saan bumida siya kasama si Liam Hemsworth.

Dumating ang tagumpay ni Robbie noong 2013 nang nakuha niya pagganap bilang Naomi Lapaglia, ang asawa ng bidang si Jordan Belfort, sa pambiyograpiyang komedyang itim ni Martin Scorsese na The Wolf of Wall Street. Sa kanyang awdisyon para sa papel, ginawa agad ni Robbie ng walang paghahanda ang pagsampal sa kapwa-bituin na si Leonardo DiCaprio sa isang eksenang labanan na sa huli, nakuha niya ang pagganap ng karakter. Ang pelikula at ang kanyang pagganap ay nakatanggap ng mga positibong pagsusuri; partikular na pinuri siya para sa kanyang puntong Brooklyn na Ingles sa pelikula.
Sinabi niya kalaunan na ang katanyagan at atensyon na natatanggap niya sa kanyang pelikula ay humantong sa pagsaalang-alang ng pagtigil sa pag-arte, subalit ang kanyang ina ay pilosopikal tungkol sa kanyang propesyon at ipinaliwanag sa kanya na malamang na huli na para huminto. Naunawaan niya nang buo ito at nananatili siya dito. Sa layuning makagawa ng higit pang mga proyektong humihimok ng kababaihan, si Robbie at ang kanyang hinaharap na asawa, si Tom Ackerley, at ang kani-kanilang matagal nang kaibigan na sina Sophia Kerr at Josey McNamara, ay nagsimula ng kanilang sariling kompanyang produksyon na LuckyChap Entertainment. Itinatag ang kumpanya noong 2014 at nakuha ang inspirasyon ng pangalan kay Charlie Chaplin.

Si Robbie ang unang gumanap ng kontrabidang karakter ng DC Comics na si Harley Quinn sa live-action (o totoong-tao) nang pumirma siya sa pelikulang superhero noong 2016 ni David Ayer na Suicide Squad kasama ang isang grupo ng artista na kinabibilangan nina Will Smith, Jared Leto at Viola Davis. Inamin niya na hindi pa niya nabasa ang komiks, subalit nadama niya ang isang malaking responsibilidad na gawan ng hustisya ang karakter at bigyang-kasiyahan ang mga tagahanga. 

Nakatanggap siya ng maraming parangal para sa kanyang iba't ibang pagganap, kabilang ang mga nominasyon para sa isang Academy Award, isang BAFTA Award, isang Golden Globe Award, isang Screen Actors Guild Award at isang Critics' Choice Movie Award, na lahat para sa Pinakamahusay na Aktres.

Bumida si Robbie sa komedyang pantasya na Barbie bilang pantitulong pagganap, na pinagbibidahan kasama si Ryan Gosling bilang Ken. Bilang prodyuser, binili ni Robbie ang mga karapatan mula sa Mattel para sa isang pelikula tungkol sa eponimong manikang moda noong 2018. Kinuha niya si Greta Gerwig upang magsulat at magdirekta ng pelikula, at siya mismo ang kumuha ng titulong pagganap pagkatapos tanggihan ni Gal Gadot ang kanyang alok. Sa pandaigdigang kabuuang kita na higit sa $1.4 bilyon, lumabas ang Barbie na may pinakamataas na kita para kay Robbie. Nakatanggap siya ng karagdagang mga nominasyon ng BAFTA at Golden Globe para sa kanyang pagganap, karagdagan pa dito, ang isang nominasyon para sa Academy Award para sa pinakamahusay na pelikula.

 Pilmograpiya 

Pelikula
 Taon Pamagat Ginampanan Mga pananda  2008 Vigilante Cassandra2009 I.C.U.  2013 About Time Charlotte  2015 Z for Zachariah  Focus  Suite Française   Kanyang sarili Kameyo2016 Whiskey Tango Foxtrot   Australian Psycho Kanyang sarili Maikling pelikula Suicide Squad 2017 I, Tonya Tonya Harding Prodyuser din Goodbye Christopher Robin 2018 Peter Rabbit Flopsy / Ang Tagapagsalaysay Boses lamang Flopsy Turvy Flopsy Boses lamang; maikling pelikula Terminal Annie / Bonnie  Prodyuser dinSlaughterhouse Rulez Audrey Kameyo Mary Queen of Scots  2019 Dreamland  Prodyuser din Once Upon a Time in Hollywood   Bombshell 2020 Birds of Prey  Prodyuser din Promising Young Woman   Prodyuser lamang2021 The Humming of the Beast   Maikling pelikula; ehekutibong prodyuser lamang Peter Rabbit 2: The Runaway Flopsy / The Narrator  2022 Amsterdam  Babylon 2023 Asteroid City Aktres / Asawa  Barbie Barbie Prodyuser din Saltburn  Prodyuser lamang 

Telebisyon
 Taon Pamagat Ginampanan Pananda  2008–2011, 2022 Neighbours  Regular sa serye; 355 episodyo 2008 City Homicide Caitlin Brentford 1 episodyo Review with Myles Barlow Kelly 1 episodyo2009 The Elephant Princess Juliet 2 episodyo Talkin' 'Bout Your Generation Kanyang sarili Serye 1: Episodyo 11 2011–2012 Pan Am  Pangunahing gumanap2015 Top Gear Kanyang sarili Serye 22: Episodyo 4 Neighbours 30th: The Stars Reunite Kanyang sarili Dokumentaryo 2016 Saturday Night Live Host Episodyo: "Margot Robbie / The Weeknd" 2019–2022 Dollface Imelda Episodyo: "Mama Bear"; ehekutibong prodyuser din 2021 Maid  Miniserye; ehekutibong prodyuser lamang 2022 Mike  Miniserye; ehekutibong prodyuser lamang

 Mga parangal 
Ayon sa review aggregator (nagsama-sama) na sayt na Rotten Tomatoes, ang pinaka-kritikal na kinikilalang mga pelikula ni Robbie ay About Time (2013), The Wolf of Wall Street (2013), Z for Zachariah (2015), Suite Française (2015), Whiskey Tango Foxtrot (2016), I, Tonya (2017), Mary Queen of Scots (2019), Bombshell (2019), Once Upon a Time in Hollywood (2019), Birds of Prey (2020), The Suicide Squad (2021), at Barbie (2023).

 Mga sanggunian 

Kategorya:Nabubuhay na mga tao
Kategorya:Ipinanganak noong 1990
Kategorya:Mga artista mula sa Australia